Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: (London), ad ki. Magyarországon kihirdette a 2001. évi XI. törvény;
Paragraph Index: 123

c) soron kívüli ellenõrzést kell végeztetnie, ha a tartány vagy szerelvényei biztonságát javítás, átalakítás vagy baleset csökkentheti. 1.4.3.5 (fenntartva) 1.5 FEJEZET ELTÉRÉSEK 1.5 fejezet Eltérések 1.5.1 Ideiglenes eltérések 1.5.1.1 Az ADR elõírásainak a mûszaki és ipari fejlõdéshez igazítása céljából a Szerzõdõ Felek illetékes hatóságai közvetlenül egymás között megállapodhatnak abban, hogy területeiken bizonyos szállításokat ideiglenesen az ADR elõírásaitól eltérõen engedélyeznek, feltéve, hogy ez a biztonságot nem veszélyezteti. Annak a hatóságnak, amely az ideiglenes eltérést kezdeményezte, errõl az eltérésrõl értesítenie kell az ENSZ Európai Gazdasági Bizottság Titkárságát, amely ezután errõl a Szerzõdõ Feleket értesíti. Megjegyzés: Az 1.7.4 szakasz szerinti „külön megegyezés” nem tekinthetõ az ezen fejezet szerinti ideiglenes eltérésnek. 1.5.1.2 Az ideiglenes eltérés érvényességének idõtartama nem lehet öt évnél hosszabb az életbe lépésétõl számítva. Az ideiglenes eltérés automatikusan megszûnik az ADR megfelelõ módosításának életbelépési dátumától kezdve. 1.5.1.3 Az ideiglenes eltérések alapján végzett szállítási tevékenység az ADR értelmében szállítási tevékenységnek minõsül. 1.5.2 (fenntartva) 1.6 FEJEZET ÁTMENETI ELÕÍRÁSOK 1.6 fejezet Átmeneti elõírások 1.6.1 Általános elõírások 1.6.1.1 Az ADR anyagai és tárgyai – más elõírás hiányában – 2002. december 31-ig az ADR 2001. június 30-ig érvényes elõírásai szerint is szállíthatók. 1.6.1.2 Azok a veszélyességi bárcák, amelyek 1998. december 31-ig megfeleltek az akkor érvényes mintának, a készlet kifogyásáig használhatók. 1.6.1.3 Azok az 1 osztályba tartozó anyagok és tárgyak, amelyek valamely Szerzõdõ Fél fegyveres erõihez tartoznak és amelyeket 1990. január 1-je elõtt az ADR akkor érvényes elõírásainak megfelelõen csomagoltak, 1990. január 1-je után is szállíthatók, amennyiben a csomagolások sértetlenek és a fuvarokmányba tett bejegyzés szerint ezek 1990. január 1-je elõtt csomagolt katonai áruk. Az erre az osztályra 1990. január 1-jétõl érvényes egyéb elõírásokat be kell tartani. 1.6.1.4 Azok az 1 osztályba tartozó anyagok és tárgyak, amelyeket 1990. január 1-je és 1996. december 31-e között az ADR ezen idõszakban érvényes elõírásainak megfelelõen csomagoltak, 1997. január 1-je után is szállíthatók, amennyiben a csomagolások sértetlenek és a fuvarokmányba tett bejegyzés szerint ezek az 1 osztályba tartozó olyan áruk, amelyeket

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes